CELEX: 32008D0988
Language: lt
Date: 1229472000000
Title: 2008/988/EB: 2008 m. gruodžio 17 d. Komisijos sprendimas, iš dalies keičiantis Sprendimo 2008/185/EB nuostatas dėl Nyderlandų įtraukimo į valstybių narių, kuriose nėra Aujeskio ligos, sąrašą ir Vengrijos įtraukimo į valstybių narių, kuriose vykdoma patvirtinta nacionalinė tos ligos kontrolės programa, sąrašą (pranešta dokumentu Nr. C(2008) 8325) (Tekstas svarbus EEE)

31.12.2008   
            
            
               LT
            
            
               Europos Sąjungos oficialusis leidinys
            
            
               L 352/52
            
         
      KOMISIJOS SPRENDIMAS
   
   2008 m. gruodžio 17 d.
   iš dalies keičiantis Sprendimo 2008/185/EB nuostatas dėl Nyderlandų įtraukimo į valstybių narių, kuriose nėra Aujeskio ligos, sąrašą ir Vengrijos įtraukimo į valstybių narių, kuriose vykdoma patvirtinta nacionalinė tos ligos kontrolės programa, sąrašą
   (pranešta dokumentu Nr. C(2008) 8325)
   (Tekstas svarbus EEE)
   (2008/988/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jos 9 straipsnio 2 dalį ir 10 straipsnio 2 dalį,
   kadangi:
   
               (1)
            
            
               Direktyvoje 64/432/EEB nustatytos Bendrijos vidaus prekybos galvijais ir kiaulėmis taisyklės. Tos direktyvos 9 straipsnyje nustatyti privalomų nacionalinių tam tikrų užkrečiamųjų ligų, įskaitant Aujeskio ligą, kontrolės programų patvirtinimo kriterijai. Be to, pagal tos direktyvos 10 straipsnį reikalaujama dokumentų, kad būtų galima patvirtinti, kad valstybėje narėje ar jos regione nėra tam tikrų užkrečiamųjų ligų, įskaitant Aujeskio ligą.
            
         
               (2)
            
            
               2008 m. vasario 21 d. Komisijos sprendimu 2008/185/EB dėl papildomų garantijų, susijusių su Aujeskio liga, Bendrijos vidaus prekybai kiaulėmis ir kriterijų, pateikiant informaciją apie šią ligą (2), nustatomos papildomos kiaulių vežimo valstybėse narėse garantijos. Šios garantijos yra susijusios su valstybių narių klasifikavimu pagal ligos statusą jose.
            
         
               (3)
            
            
               Sprendimo 2008/185/EB I priede išvardytos valstybės narės ar jų regionai, kuriose nėra Aujeskio ligos ir kuriose uždrausta vakcinacija. To sprendimo II priede išvardytos valstybės narės ar jų regionai, kuriose vykdomos patvirtintos Aujeskio ligos kontrolės programos.
            
         
               (4)
            
            
               Nyderlandai ir Vengrija pateikė Komisijai Aujeskio ligos statusą patvirtinančius dokumentus. Abiejose valstybėse narėse nacionalinės Aujeskio ligos kontrolės programos įgyvendinamos jau keletą metų.
            
         
               (5)
            
            
               Komisija išnagrinėjo šių valstybių narių pateiktus dokumentus ir nustatė, kad Nyderlandai laikosi Direktyvos 64/432/EEB 10 straipsnio 1 dalies. Todėl minėta valstybė narė turėtų būti įtraukta į Sprendimo 2008/185/EB I priedo sąrašą.
            
         
               (6)
            
            
               Be to, Komisija nustatė, kad Vengrijos pateiktoje nacionalinėje kontrolės programoje laikomasi Direktyvos 64/432/EEB 9 straipsnio 1 dalyje nustatytų kriterijų. Todėl Vengrija turėtų būti įtraukta į Sprendimo 2008/185/EB II priedo sąrašą.
            
         
               (7)
            
            
               Todėl Sprendimą 2008/185/EB reikėtų atitinkamai iš dalies pakeisti.
            
         
               (8)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2008/185/EB I ir II priedai pakeičiami šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2008 m. gruodžio 17 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL 121, 1964 7 29, p. 1977/64.
   
      (2)  OL L 59, 2008 3 4, p. 19.
   
      PRIEDAS
      „
            I PRIEDAS
            Valstybės narės ar jų regionai, kuriose nėra Aujeskio ligos ir kuriose uždrausta vakcinacija
            
                        ISO kodas
                     
                     
                        Valstybė narė
                     
                     
                        Regionai
                     
                  
                        AT
                     
                     
                        Austrija
                     
                     
                        Visi regionai
                     
                  
                        CY
                     
                     
                        Kipras
                     
                     
                        Visi regionai
                     
                  
                        CZ
                     
                     
                        Čekija
                     
                     
                        Visi regionai
                     
                  
                        DE
                     
                     
                        Vokietija
                     
                     
                        Visi regionai
                     
                  
                        DK
                     
                     
                        Danija
                     
                     
                        Visi regionai
                     
                  
                        FI
                     
                     
                        Suomija
                     
                     
                        Visi regionai
                     
                  
                        FR
                     
                     
                        Prancūzija
                     
                     
                        Eno, Enos, Aljė, Aukštutinio Provanso Alpių, Pajūrio Alpių, Ardešo, Ardėnų, Arježo, Obo, Odo, Averono, Žemutinio Reino, Ronos deltos, Kalvadoso, Kantalio, Šarantos, Pajūrio Šarantos, Šero, Korezo, Kot d’Oro, Kot d’Armoro, Krezo, De Sevro, Dordonės, Du, Dromo, Esono, Ero, Ero ir Luaro, Finistero, Garo, Žero, Žirondos, Aukštutinių Alpių, Aukštutinės Senos, Aukštutinės Garonos, Aukštutinės Luaros, Aukštutinės Marnos, Aukštutinių Pirėnų, Aukštutinio Reino, Aukštutinės Sonos, Aukštutinės Savojos, Aukštutinio Vjeno, Hero, Endro, Ilio ir Vileno, Endro ir Luaros, Izero, Juros, Landų, Luaros, Atlanto Luaros, Luaro ir Šero, Luarė, Lo, Lo ir Garonos, Lozero, Meno ir Luaros, Manšo, Marnos, Majeno, Merto ir Mozelio, Mezo, Morbihano, Mozelio, Njevro, Šiaurės, Uazos, Orno, Paryžiaus, Pa de Kalė, Atlanto Pirėnų, Rytų Pirėnų, Piui de Domo, Reunjono, Ronos, Sarto, Sonos ir Luaros, Savojos, Senos ir Marnos, Pajūrio Senos, Sena-Sen Deni, Somos, Tarno, Tarno ir Garonos, Belforo teritorijos, Marnos slėnio, Uazos slėnio, Varo, Vokliūzo, Vandėjos, Vjeno, Vogėzų, Jono, Ivlino departamentai
                     
                  
                        LU
                     
                     
                        Liuksemburgas
                     
                     
                        Visi regionai
                     
                  
                        NL
                     
                     
                        Nyderlandai
                     
                     
                        Visi regionai
                     
                  
                        SK
                     
                     
                        Slovakija
                     
                     
                        Visi regionai
                     
                  
                        SE
                     
                     
                        Švedija
                     
                     
                        Visi regionai
                     
                  
                        UK
                     
                     
                        Jungtinė Karalystė
                     
                     
                        Visi Anglijos, Škotijos ir Velso regionai
                     
                  
         
            II PRIEDAS
            Valstybės narės ar jų regionai, kuriose vykdomos patvirtintos Aujeskio ligos kontrolės programos
            
                        ISO kodas
                     
                     
                        Valstybė narė
                     
                     
                        Regionai
                     
                  
                        BE
                     
                     
                        Belgija
                     
                     
                        Visi regionai
                     
                  
                        ES
                     
                     
                        Ispanija
                     
                     
                        Galisijos, Baskijos, Astūrijos, Kantabrijos, Navaros, La Riochos autonominių bendruomenių teritorija
                        Kastilijos ir Leono autonominės bendruomenės Leono, Samoros, Palensijos, Burgoso, Valjadolido ir Avilos provincijų teritorija
                        Kanarų salų Las Palmo provincijos teritorija
                     
                  
                        HU
                     
                     
                        Vengrija
                     
                     
                        Visi regionai
                     
                  
                        IT
                     
                     
                        Italija
                     
                     
                        Bolcano provincija
                     
                  “